Bleken stavkirke

Bleken stavkirke var en stavkirke som skal ha vært gårdskirke og stått på Kirkejordet (eller Kjørkjejordet), like over gårdstunet på Bleken midtre og nordreGnr. 144, jf. Fåberg historielag . i Rudsbygd (nå Lillehammer kommune).

Kirken er første gang omtalt i 1333 og sognet muligens noe tidligere.Ifølge Sand (1988) er sognet første gang omtalt i et brev fra 1305, mens Skre (1988) daterer første skriftlige omtale av «Bløykina sokn» til 1361. Den var fra gammelt av anneks til Follebu kirke, for så å bli overført til Fåberg da Follebu prestegjeld ble oppløst etter svartedauden. Det har trolig også vært justeringer av sognegrensene.

Kirken skal ha vært i bruk så sent som i 1630. Nye klokkestrenger ble innkjøpt i 1660, men for øvrig er ingen vedlikeholdsutgifter regnskapsført for de senere årene, og i en besiktigelse i 1664 heter det seg at kirken har vært øde og nedfallen i mange år. Regnskapet går til 1663, da sognet ble nedlagt og det ble gitt avkall på rett til tiende.Skre, s. 65.

I dag er det ingen synlige spor etter kirken, men det skal ha vært en fordypning på jordet etter kirkekjelleren frem til begynnelsen av 1800-tallet. Et messingfat — trolig kirkens dåpsfat — sies å være funnet på stedet og ble i mange år brukt i smia på Bleken midtre ved avkjøling av jern. En dør og en dørring oppbevares på Bleken nordre, og to messingstaker på Nordgard Fougner skal etter tradisjonen stamme fra samme kirke.Skre, s. 65–66, jf. Sand, s. 12.

 Se også 
 Liste over kjente palisadekirker, stolpekirker og stavkirker

 Referanser 

 Litteratur 



 Eksterne lenker 
 Brendalsmo, Jan: Kildegjennomgang: Middelalderske kirkesteder i Oppland  (Riksantikvaren, 2016), s. 8

 Poten minnelund  (Gjenforteller stoffet fra Sand)

Kategori:Kulturminner i Lillehammer
Kategori:Revne stavkirker i Norge
Kategori:Tidligere kirker i Innlandet
Kategori:Byggverk i Lillehammer